wickkiey/tamil-wikipedia-markdown huggingface dataset:
# தரைபாவுமை


**தரைபாவுமை** (*tessellation*) என்பது தட்டையான வடிவுடைய துண்டுகளைக் கொண்டு இடைவெளி விடாமலும், ஒருதுண்டின் மீது மற்றொன்று ஏறிக்கொள்ளாமலும் ஒரு சமதளத்தை முற்றிலுமாக நிறப்பும் தன்மை கொண்டிருப்பதும். எனவே இதனை நிறப்புமை என்றும், அடைப்புமை என்றும் கூறலாம்.  

## சீர்வடிவக் கோலங்கள்
ஒரு சமபரப்பை ஒரே வடிவம் கொண்ட உருவாலோ, அல்லது ஒரு சில வடிவங்கள் மட்டுமே கொண்ட உருவங்களினாலோ, சீராக அடுக்கி ஒரு சமபரப்பில் ஒரே இயல்பான வடிவம் தோன்றும் படி நிறைப்பது ஒரு கலை. டச்சுக்காரரான எம். சி. எஷெர் என்பாருடைய இப்படிப்பட்ட அறிவைத்தூண்டும் கலைப்படைப்புகள் புகழ் பெற்றவை. இக்கலைக்கு சீர்வடிவ சுவரோவியம் (Wallpaper group) எனக் கூறலாம். இது கணிதத்துறையில் ஒரு உறுப்பாகவும், படிகவடிவ இயலிலும் ஒரு துறையாகவும் உள்ளது. பொதுவாக 17 வகையான சீர்வடிவ சுவரோவிய வகைகள் உள்ளனவாகக் கண்டுள்ளனர். சீர்வடிவ சுவரோவியம் அமைக்க தேர்ந்தெடுக்கப்படும் அடிப்படை வடிவங்களின் இணையொப்புமையைப் பொருத்து பல்வேறு வகைகள் உருவாகின்றன. இணையொப்புமை என்பது ஒரு வடிவத்தை ஒரு குறிப்பிட்ட கோணத்தில் ஒரு அச்சை மையமாகக் கொண்டு திருப்பினாலோ, நகர்த்தினாலோ அவ்வடிவம் அதே தோற்றம் கொண்டிருப்பது. ஒரு சமபக்க முக்கோணத்தை 120 பாகை, 120 பாகையாக திருப்பினால் ஒரே வடிவம் கொண்டு இருப்பது போல. சில வகையான சீர்வடிவ சுவரோவியம் படங்களில் காட்டப்பட்டுள்ளன.
# வா. செ. குழந்தைசாமி


**வா. செ. குழந்தைசாமி** (*V. C. Kulandaiswamy;* 14 சூலை 1929 - 10 திசம்பர் 2016) இந்திய பொறியியல் (நீரியல்துறை) அறிஞரும், கல்வியாளரும் கவிஞரும் எழுத்தாளரும் ஆவார். இவர் தமிழ் இணையப் பல்கலைக்கழகத்தின் நிறுவனத் தலைவராகப் பணியாற்றியவர்.  

## தொடக்க வாழ்க்கை
இன்றைய கரூர் மாவட்டம் தென்னிலை மேற்கு ஊராட்சிக்கு உட்பட்ட வாங்கலாம்பாளையம் எனும் சிற்றூரில் 14 சூலை 1929 அன்று பிறந்தார் குழந்தைசாமி. கல்வி பெற்ற குடும்பத்தைச் சேர்ந்தவர். அவருடைய தம்பி வா. செ. பழநிசாமி ஒரு குறிப்பிடத்தக்க வழக்குரைஞர்.  

## கல்வி
கரக்பூரிலுள்ள இந்திய தொழில்நுட்பக் கழகத்தில் தொழில்நுட்பத்தில் முதுநிலைப் பட்டம் பெற்ற இவர், ஜெர்மனியிலும் அமெரிக்காவிலும் உயர்படிப்பைத் தொடர்ந்தார். இவரது ஆய்விற்காக இல்லினாயிசு பல்கலைக்கழகத்திடமிருந்து நீரியலில் முனைவர் பட்டம் பெற்றார். நீர்வளத்துறை இலக்கியத்தில் இவரது கண்டுபிடிப்பு குழந்தைசாமி மாதிரியம் என்ற பெயரில் வழங்கப்படுகிறது.  

## வகித்த பதவிகள்
இவர் உலக அளவில் நீர்வளத்துறையில் பல குறிப்பிடத்தக்க பதவிகள் வகித்துள்ளார். பல ஆய்வுக்குழுக்களிலும், திட்டக்குழுக்களிலும் பங்கேற்றுள்ளார். பொறியியல் கல்வியில் ஆர்வம் கொண்ட இவர், மதுரை காமராசர் பல்கலைக்கழகம், அண்ணா பல்கலைக்கழகம், மற்றும் இந்திரா காந்தி தேசிய திறந்தநிலைப் பல்கலைக்கழகம் ஆகியவற்றின் துணைவேந்தராகவும் பதவி வகித்துள்ளார்.  

## எழுத்துக்கள்
இவர் *குலோத்துங்கன்* என்ற புனைப்பெயரில் பல கவிதைத்தொகுப்புகளை வெளியிட்டுள்ளார். இவைதவிர ஆங்கிலத்திலும், தமிழிலும், பல்வேறு தலைப்புகளில் கட்டுரைகள் எழுதியுள்ளார்.  

இவரது ஆறு கவிதைத் தொகுப்புகள் மற்றும் ஏழு கட்டுரைகளுக்காக 1999-ம் ஆண்டு தமிழக அரசின் திருவள்ளுவர் விருது பெற்றார். தமிழ் இணையப் பல்கலைக்கழகத்தின் தலைவர் பதவியோடு சென்னை ஆசியக் கல்வி நிறுவனத்தின் துணைத் தலைவராகவும் இவர் பணியாற்றினார்.  

## அரசியல், சமூகப் பார்வை
"பெரியார்" ஈ. வெ. இராமசாமி , திருச்சி சிந்தனையாளர் கழகத்தின் தலைவர் கு. ம. சுப்பிரமணியம், மற்றும் திராவிடர் கழக (திக) உறுப்பினர்கள் சிலருடனும் தொடர்பிலிருந்தவர். இவரது தமிழ்ப் படைப்புகளுக்காக யாழ்ப்பாணப் பல்கலைக்கழகம் இவருக்கு 1980-ம் ஆண்டு கௌரவ முனைவர் பட்டமளித்தது.  

நீர்வளத்துறையில் இவருடைய கண்டுபிடிப்பை குழந்தைசாமி மாதிரியம் என அழைக்கிறார்கள்.  

## இவரைப் பற்றிய ஆய்வு
இவரைப் பற்றி தஞ்சாவூர் மாவட்டம் அதிராம்பட்டினம் காதிர்முகைதீன் ஆண்கள் மேல்நிலைப் பள்ளி தமிழாசிரியர் மற்றும் தலைமையாசிரியர் திரு. ஆ. அஜ்முதீன் (ஆ.ஜான்சன் கென்னடி) "முனைவர் வா.செ.குழந்தை சாமியின் தமிழியற்பணி-ஓர் ஆய்வு" என்னும் தலைப்பில் ஆய்வு செய்து முனைவர் பட்டம் பெற்றுள்ளார். மேலும் 2010 ஆம் ஆண்டு கோயம்புத்தூரில் நடைபெற்ற செம்மொழி மாநாட்டில் வா.செ.குழந்தைசாமி பற்றிய ஆய்வுக்கட்டுரைச் சமர்ப்பித்துள்ளார். வா.செ.குழந்தைசாமி அவர்களைப்பற்றி தொடர்ந்து ஆய்வுக்கட்டுரைகளை முனைவர் ஆ. அஜ்முதீன் வழங்கி வருகிறார். இவரைப்பற்றி ஆவணப்படமும் வெளியிடப்பட்டுள்ளது.  

## மறைவு
குழந்தைசாமி, 10 திசம்பர் 2016 அன்று காலையில் சென்னையிலுள்ள தன் இல்லத்தில் காலமானார்.
# சமிந்த வாஸ்



**சமிந்த வாஸ்** (பிறப்பு ஜனவரி 27, 1974) இலங்கை அணியின் வேகப் பந்தாளர். கொழும்பு புனித யோசப் கல்லூரியில் கல்விகற்ற வாஸ் 1994 இல் பாகிஸ்தானிற்கு எதிரான போட்டியில் இலங்கை அணியில் இடம்பிடித்தார். இடதுகை மிதவேகப் பந்தாளரான இவர் அணியின் தொடக்கப் பந்தாளராக ஆடுபவர். இடதுகைத் துடுப்பாளராகவும் ஓரளவு திறமையை வெளிக்காட்டும் சகலதுறை ஆட்டக்காரர். சிம்பாவேக்கு எதிராக இவர் 19 ஓட்டங்களுக்கு எட்டு இலக்குகளை வீழ்த்தியமையே ஒருநாட் போட்டிகளில் சாதனையாகும். ஒருநாள் போட்டிகளில் 300 க்கும் அதிகமான இலக்குகளை வீழ்த்தியுள்ளார்.
# விந்து தள்ளல்



**விந்து தள்ளல்** (*Ejaculation*) எனப்படுவது ஆண்குறியிலிருந்து விந்துப் பாய்மம் வெளித் தள்ளப்படுதலாகும். பொதுவாகப் புணர்ச்சிப் பரவசநிலையில் இது நிகழ்கிறது.  

## சில தகவல்கள்

- ஒரு விந்து தள்ளலில் வெளியேற்றப்படும் விந்துப் பாய்மத்தின் சராசரி அளவு: 2 முதல் 6 மில்லி லிட்டர்
- வாழ்நாளில் ஒரு மனிதன் விந்து பாய்ச்சும் தடவைகளின் சராசரி எண்ணிக்கை: 5,000
- வாழ்நாளின் மொத்த விந்துப் பாய்மப் பாய்ச்சல்: 17 லிட்டர்
- ஒரு தேக்கரண்டி விந்துப் பாய்மத்தின் கலோரிப் பெறுமானம்: 7
- புணர்ச்சிப் பரவசநிலையின் சராசரி நேரம் : 4 நொடிகள்
- ஓர் ஆரோக்கியமான ஆணின் விந்துதள்ளலில் வெளியேற்றப்படும் விந்துக்கலங்களின் சராசரி எண்ணிக்கை: 40 முதல் 600 மில்லியன்
- ஒரு விந்து முட்டையுடன் கருக்கட்டப் பயணிக்கும் தூரம்: 7.5-10 செ.மீ.
- விந்து ஆயுட்காலம்: உருவாக்கத்திலிருந்து பாய்ச்சப்படும்வரை 2.5 மாதங்கள்
- பாய்ச்சப்பட்ட விந்தின் ஆயுட்காலம்: 30 நொடிகளிலிருந்து ஆறு நாட்கள் வரை (கிடைக்கும் சூழலைப் பொறுத்தது)
# தகவல் தொழிநுட்ப கலைச்சொல் அகரமுதலி (நூல்)

இந்நூல் இலங்கை அரசகரும மொழிகள் ஆணைக்குழுவினால் வெளியிடப்பட்டதாகும்.. இதில் ஆங்கில தகவல் தொழிநுட்ப கலைச்சொற்களுக்கான தமிழ் கலைச்சொற்கள் தரப்பட்டுள்ளது.  

இதன் முதற்பிரசுரம் 2000ம் ஆண்டு வெளியிடப்பட்டுள்ளது. இலங்கை அரசாங்க அச்சுத்திணைக்களத்தால் அச்சிடப்பட்டது.  

இவ்வகரமுதலியை ஆக்கும் பணி 1999 ஓகஸ்ட் மாதம் ஆரம்பித்து 2000 மேயில் நிறைவுற்றது. சிங்கப்பூரில் நிகழ்ந்த மூன்றாவது தமிழ் இணைய மாநாட்டில் இவ்வகரமுதலி சமர்ப்பிக்கப்பட்டது.  

தமிழ்நாட்டு, ஈழத்து அறிஞர்கள் ஒன்றிணைந்து இதனை ஆக்கியுள்ளனர். சொல் முரண்பாடுகள் ஏற்படும் இடங்களில் தமிழ்நாட்டு வழக்கு தனியாகவும் இலங்கை வழக்கு தனியாகவும் வழங்கப்பட்டுள்ளது.  

## இவ்வகராதி ஆக்கத்தில் பங்குபற்றிய அறிஞர்கள்
### இலங்கை உச்சக்குழு

- பேராசிரியர் கா.சிவத்தம்பி
- பேராசிரியர் உமா குமாரசுவாமி
- பேராசிரியர் சி.தில்லைநாதன்
- பேராசிரியர் சி.பத்மநாதன்
- பேராசிரியர் நா. பாலகிருஷ்ணன்
- பேராசிரியர் ச.சந்திரசேகரம்
- கலாநிதி எம். ஏ. நுஃமான்
- திரு கு. சோமசுந்தரம்
- திரு ந. வாகீச மூர்த்தி

### தமிழ்நாடு மட்ட உச்சக்குழு

- முனைவர் பொன் கோதண்டராமன்
- முனைவர் இராமசுந்தரம்
- முனைவர் செ.வை. சண்முகம்
- முனைவர் செல்லப்பன்
- முனைவர் இ. சுந்தரமூர்த்தி
- முனைவர் இரா. இளவரசு
- முனைவர் வி.விஜய வேணுகோபால்
- முனைவர் ராஜேந்திரன்
- முனைவர் எஸ் இராமர் இளங்கோ
- முனைவர் ப. ரா. சுப்பிரமணியம்
- முனைவர் ஜீன் லோரன்ஸ்

### இலங்கை மட்ட துறைசார் விற்பன்னர்

- கலாநிதி வே. முத்துக்குமாரசுவாமி
- கே.மோகன்ராஜ்
- எஸ் ஏ ஞானேஸ்வரன்

### தமிழ் நாடு, பாட விற்பன்னர்

முனைவர் ம. இளங்கோவன்
# யாழ்ப்பாணச் சரித்திரம் (முத்துத்தம்பிப்பிள்ளை)



**யாழ்ப்பாணச் சரித்திரம்** நூல் ஆ. முத்துத்தம்பிப்பிள்ளை அவர்கள் எழுதி, யாழ்ப்பாணத்தில் வெளியிடப்பட்டது.  

இதன் முதற் பதிப்பு 22.7.1912 இல் நாவலர் அச்சகத்தில் அச்சிடப்பட்டு வெளியிடப்பட்டது. 1915இல் இரண்டாவது பதிப்பும் ஆசிரியரால் வெளியிடப்பட்டது. பின்னர் 1933இல் மூன்றாவது பதிப்பு க. வைத்தியலிங்கம் அவர்களினால் வெளியிடப்பட்டது. மூன்றாம் பதிப்பின் விலை 75 சதம்.  

நான்காம் பதிப்பு சித்தாந்த இரத்தினம் க. கணேசலிங்கம் அவர்களினால் சில திருத்தங்கள் செய்யப்பட்டு பெப்ரவரி 2000 இல் ஆசிரியரின் உறவினரான தணிகை ஸ்கந்தகுமார் அவர்களினால் சிட்னியில் வெளியிடப்பட்டது.  

## வெளி இணைப்பு
- யாழ்ப்பாணச் சரித்திரம் (மின்னூல் - நூலகம் திட்டம்)
# விருபா இணையத்தளம்

**விருபா** என்பது தமிழ்ப் புத்தகங்களும் அரிய நூல்களும் பற்றிய தகவல் கொண்ட நூற்பட்டியல் வலைத்தளமாகும். இத்தளத்தில் புத்தகங்களின் விவரம், பதிப்பகங்களின் தொடர்பு விவரம், எழுத்தாளர்கள் பற்றிய விபரங்கள் என நூல்வாரியான பிரிவுகளாக தொகுக்கப்பட்டுள்ளது. குறித்த புத்தகங்களுக்கு ஊடகங்கள் வழங்கிய மதிப்புரைகளையும் இத்தளத்தில் பார்வையிடலாம். சிற்றிதழ்கள் பற்றிய தகவல்களும் உள்ளன. இத்தகவல்கள் தவிர நடைபெற்று முடிந்த, நடைபெறவுள்ள நூல் வெளியீட்டு நிகழ்வுகள் மற்றும் நடைபெற்று முடிந்த, நடைபெறவுள்ள புத்தகக் கண்காட்சிகள் பற்றிய தகவல்களையும் இத்தளம் தருகிறது. விருபா தளத்தின் நிறுவனர் கணினி வல்லுநர் து. குமரேசனாவார்.  

## விருபா செயலி
இத்தளத்துக்காக உருவாக்கப்பட்ட *விருபா வளர் தமிழ்* செயலியானது இத்தகைய ஏனைய தளங்களுக்கும் பயன்படுத்தக் கூடியதாகும். இச்செயலி 2014 ஆம் ஆண்டிற்கான முதலமைச்சர் கணினித் தமிழ் விருதினைப் பெற்றது.
# பாலியல் வசைச் சொற்கள்


பாலியல் உறுப்புக்களைக் குறிக்கும் சொற்கள் மற்றும் பாலியல் தொடர்பான சொற்கள் பலவும் பன்மொழிகளிலும் இழிசொற்களாகவும் வசைச்சொற்களாகவும் பயன்படுத்தப்படுகின்றன. ஆரம்பத்தில் இழிசொற்களாகக் கருதப்படாத சொற்களும் கால ஓட்டத்தில் இழிசொற்களாகப் பயன்பாட்டு மாற்றம் பெற்றமைக்கு பாலியல் தொடர்பான குற்ற உணர்ச்சியே காரணமாக இருக்கலாம்.  

## தமிழில் பாலியல் வசைச் சொற்கள்
**புண்டை**: இது பெண் பிறப்புறுப்பினை குறிக்க பயன்படும் ஒரு சொல்லாகும். இச்சொல்லின் மூலச்சொல் லத்தீனமாகவோ, தமிழாகவோ, தென் ஆப்பிரிக்க மொழிகளில் ஒன்றாகவோ இருக்கலாம் என கருதப்படுகிறது. Punda . சமூகத்தில் அங்கீகரிக்கப்படாத வார்த்தையாக இது இருப்பதுடன், இச்சொல்லின் பிரயோகம் அநாகரிகமானதென்ற கற்பிதம் கலாசார சூழலில் காணப்படுகிறது.  

மாணவர்களுக்கு கற்பிக்கப்படும் மரபுவழி இலக்கியங்களில் இச்சொல் காணப்படவில்லையாயினும், தற்கால தமிழ் இலக்கியச்சூழலில் இச்சொல் பரவலாக பயன்பாட்டிலிருக்கிறது. தலித் இலக்கியங்களில் இச்சொல்லும், இதற்கு சமமான சொற்களும் பெருமளவில் இன்று பயன்படுத்தப்படுகிறது.  

ஆனால் மரபுவழி இலக்கியங்களில் புண்டரீகம் என்ற சொல் தாமரை மலரை குறிக்க பயன்பட்டுள்ளது. பெண் பிறப்புறுப்பு தோற்றம் குவிந்து இதழ்களுடன் இருப்பதாலும், புனிதமானதாக கருதப்பட்டதாலும் (தாமரை மலர் இந்து மதத்தில் சிறப்பம்சம் பெற்றது), புண்டரீகம் என்ற சொல் மருவி புண்டை என்று வழக்கத்திற்கு வந்திருக்கலாம். விக்கிபீடியாவில் "புண்டரீகம்" இன்னமும் இடம் பெறாததால் உதாரனப் பாட்டை கீழேயே பார்க்கலாம்.  

அண்டம்நீ யகண்டம்நீ யாதிமூல மானநீ  

கண்டம்நீ கருத்தும்நீ காவியங்க ளானநீ  

புண்டரீக மற்றுளே புணருகின்ற புண்ணியர்  

கொண்டகோல மானநேர்மை கூர்மையென்ன கூர்மையே!  

கண்டம் = எல்லை  

புண்டரீகம் = வெண்தாமரை  

கூர்மை = அறிவு  

நேர்மை = நுண்மை  

அண்டம், அகண்டம், ஆதிமூலம், எல்லை, மனிதனின் கருத்து, காவியம் ஆகிவைகளாய் விளங்கும் இறைவா! அறிவுக்கும் அறிவே! புண்டரீகம் என்னும் வெண்தாமரையினுள்ளே, தத்தம் சூரிய, சந்திர, அக்கினி கலைகளை ஒன்று சேர்த்துத் தவம் இயற்றும் புண்ணியர்கள் உணரும் நுண்மையான உணர்வுதான் நீ.
# தமிழில் வழங்கும் எழுத்துப் பெயர்ப்பு முறைகள் (நூல்)



**தமிழில் வழங்கும் எழுத்துப் பெயர்ப்பு முறைகள்** என்பது, யாழ்ப்பாணப் பல்கலைக்கழகத்தின் முன்னாள் துணை வேந்தர், சுப்பிரமணியம் வித்தியானந்தன் நினைவுப் பேருரையின் அச்சுப்பதிப்பு ஆகும். 1993 ஆம் ஆண்டில், இந்த முதலாவது பேருரையை நிகழ்த்தியவர் இ. முருகையன். இவ்வுரையின் முழுமையான தலைப்பு **தமிழில் வழங்கும் எழுத்துப் பெயர்ப்பு முறைகள் - ஒரு பரிசீலனையும் சில யோசனைகளும்** என்பதாகும்.  

## நோக்கம்
எழுத்துப் பெயர்ப்பு என்பது, ஒரு மொழியில் வழங்கும் சொற்களை வேறொரு மொழிக்குரிய எழுத்துகளைக் கொண்டு எழுதுதல் ஆகும். பிற மொழிச் சொற்களைத் தமிழில் எழுத்துப் பெயர்ப்புச் செய்து பயன்படுத்துவது நீண்ட காலமாகவே இருந்துவருகின்ற ஒன்றுதான் எனினும் தற்காலத்தில் கூடுதலான அளவில் இடம்பெற்று வருகிறது. இதை முற்றாகத் தவிர்க்க முடியாது என்பது ஒருபுறம் இருக்க எழுத்துப் பெயர்ப்பு தொடர்பில் பல்வேறு கருத்துக்கள் முன்வைக்கப்படுகின்றன. குறிப்பாக, இவ்வாறு ஏராளமான பிற மொழிச் சொற்களைத் தமிழுக்குக் கொண்டுவருவது தமிழ் வளர்ச்சிக்கு நல்லதா? என்ற கேள்வி எழுப்பப்படுவதுடன், தற்காலத்தில் பயன்பாட்டிலுள்ள முறைகளின் குறைபாடுகளைச் சுட்டிக்காட்டித் திருந்திய முறைகளின் தேவை பற்றியும் பேசப்படுகிறது. எழுத்துப் பெயர்ப்பைத் திறம்படச் செய்வதற்குத் தமிழில் புதிய குறியீடுகள் வேண்டும் என்பதும் சிலரது கருத்து. இத்தகைய ஒரு சூழலில், *நம்மிடையே ஏற்கெனவே வழக்கில் உள்ள எழுத்துப் பெயர்ப்பு முறைகளை வகைப்படுத்தி விவரிப்பதும், அவற்றின் நன்மை தீமைகளைப் பரிசீலிப்பதும், விமர்சனம் செய்வதும் அவசியம்* என்ற அடிப்படையில் இந்த உரை தயாரிக்கப்பட்டுள்ளது என முருகையன் குறிப்பிடுகிறார்.  

## துணைத் தலைப்புக்கள்
தான் எடுத்துக்கொண்ட பொருளை ஆசிரியர் பின்வரும் துணைத் தலைப்புக்களின் கீழ் ஆராய்கிறார்:  
- நடைமுறைத் தமிழில் எழுத்துப் பெயர்ப்பின் இடம்
- வினைத்திறன் என்னும் எண்ணக்கரு
- எழுத்துப் பெயர்ப்பு முறைகள்
- எழுத்துப் பெயர்ப்பின் இயல்புகள்
- பழைய முறை
- ஒலிமரபுகள்
- மாற்றங்கள்
- திரிபுகளைக் குறைத்துக் கொள்ளல்
- கைவசமுள்ள உபாயங்களைத் தகுந்த முறையிற் பயன்படுத்துதல்
- புதிய ஏற்பாடுகள் சில
- கிரந்த எழுத்துகள் பற்றி
# பாலின்ப இலக்கியம்

காம இலக்கியம் என்பதில் பாலுணர்வுகளைத் தூண்டும் புனைவுகளும் பாலியற் செயல்களுக்கான வழிகாட்டிப் பிரதிகளும் அடங்குகின்றன. காம சூத்திரம் காம இலக்கியங்களுள் மிகப் பழமையானதொன்று. திருக்குறளிலும் இன்பத்துப்பால் பகுதியில் காதலோடு பாலின்பம் பற்றியும் எழுதப்பட்டுள்ளது. எடுத்துக்காட்டாக பின் வரும் குறட்பாக்களில் பெண்ணின் தோற்றமும் புணர்ச்சியின் போதான தழுவல் நிலையும் பாடப்பட்டிருக்கின்றன.  

## பாலின்பக் கதைகள்
பாலின்பக் கதைகள் (காம கதைகள்) என்பது பாலுணர்வை தூண்டும் கதைகளைக் குறிக்கிறது. புத்தக வடிவிலும் அச்சிடப்படும் இந்தக் கதைகள் செவி வழியாகவும் தலைமுறை தலைமுறையாக பயணிக்கின்றன. இப்போது கணினியில் நவீன வடிவம் பெற்றிருக்கின்றன.  

## பாலியற் சார்ந்த கவிதைகள்

பெண்ணின் வலியையும், நிலையினையும் உணர்த்த பாலியற் சார்ந்த கவிதைகள் உதவுகின்றன. விபச்சார பெண்களின் வாழ்க்கை முறையை கவிதை வடிவில் பலர் எழுதியிருக்கின்றார்கள். ஆண்டாள் தொடங்கி நவீன கால பெண் எழுத்தாளர்கள் வரை பாலியற் சார்ந்த கவிதைகளை படைத்துக் கொண்டிருக்கின்றார்கள்.  

கம்பன், வள்ளுவன் என பெரும் புலவர்களும் பாலியற் கவிதைகளை எழுத தவறவில்லை.
# கணக்கீட்டுச் சமன்பாடு

கணக்கீட்டுச் சமன்பாடு(Accounting equation) ஆனது இரட்டை கணக்கு பதியல் முறையின்(double-entry book-keeping)அடிப்படையினை விளக்கும்.  

### சமன்பாடு
சொத்து (A) என்பதும், முதலீடு அல்லது மூலதனம் (E) என்பதும், பொறுப்பு (L) என்பதும் கீழ்க்காணுமாறு உள்ள சமன்பாட்டில் அமைந்திருக்கும்  

**சொத்து = மூலதனம் + பொறுப்பு**  

அல்லது  

<math> A = E + L </math>  

சொத்தானது உரிமையாளரின் மூலதனம் மற்றும் கடன் ஈந்தவர்களின் பணம் (பொறுப்பு)ஆகியவையே என்பதனை சமன்பாடு விளக்குகின்றது  
உதாரணமாக, மாணவன் ஒருவன் ரூ.50,000 பெறுமதியான கணனி ஒன்றினை கொள்வனவு செய்கின்றான்.இதில் ரூ.30,000  
வினை தன் நண்பனிடம் கடனாகவும் மீதி ரூ.20,000 வினை தன் சொந்த பணத்திலிருந்தும் செலுத்தினான்.இங்கு கணக்கீட்டுச் சமன்பாட்டின்படி  
சொத்து ரூ.50,000 ஆகவும் பொறுப்பு ரூ.30,000 ஆகவும் மூலதனமாக ரூ.20,000 ஆகவும் காணப்படும்.  

இச்சமன்பாட்டினை விரிவாக்கம் இவ்வாறு காணப்படும்  

<code>மூலதனம் + தேறிய இலாபம் - பற்று + நீண்டகால கடன்கள் + குறுகிய காலக்கடன்கள் = நிலையான சொத்து + நடப்புச் சொத்து + முதலீடு</code>  

இங்கு சொத்திலிருந்து பொறுப்பினை கழித்தால் உரிமையாளர் மூலதனம் பெறப்படும்  

### சமன்பாடும் ஊடுசெயலும்

ஒவ்வொரு கணக்கீயல் ஊடுசெயலும் (transaction) கணக்கீட்டு சமன்பாட்டின் ஏதாவது ஒரு உறுப்பினைப் பாதிக்கும்,அத்துடன் சமன்பாடு  
இருபுறமும் சமப்படும்:  

| 1 | + | 6,000 | + | 6,000 | உரிமையாளர் பொருள் பற்று |  |  |
| --- | --- | --- | --- | --- | --- | --- | --- |
| 2 | + | 10,000 | + | 10,000 | கடனுக்கு பொருள் வாங்கியது |  |  |
| 3 | − | 900 | − | 900 | பணத்திற்கு பொருள் வாங்கியது |  |  |
| 4 | + | 1,000 | + | 400 | + | 600 | கடனாகவும் பணம் கொடுத்தும் பொருள வாங்கியது |
| 5 | + | 700 | + | 700 | வருமானம் |  |  |
| 6 | − | 200 | − | 200 | செலவீனம் |  |  |
| 7 | + | 100 | − | 100 | பணம் செலுத்தப்படாத செலவீனம் |  |  |
| 8 | − | 500 | − | 500 | கடன்பட்டோருக்கு பணம் செலுத்தப்பட்டது |  |  |
| 9 | 0 | 0 | 0 | பணத்திற்கு பொருள் விற்பனை |  |  |  |

இவைகள் சாதாரண உதாரணங்களாகும்  

### ஐந்தொகை
கணக்கீட்டு சமன்பாட்டின் விரிவு பெற்ற வடிவமே ஐந்தொகையாகும்.இதனால் இச் சமன்பாட்டினை ஐந்தொகை சமன்பாடு எனவும் அழைக்கலாம்.  

### இவற்றை பார்க்க
- ஐந்தொகை
- Accounting_equation
# கோம்சோல் பன்முக இயற்பியல் மென்பொருள்

**கோம்சோல் பன்முக இயற்பியல்** அல்லது **கோம்சோல் மல்ரிபிசிக்ஸ் (COMSOL Multiphysics)** அறிவியல் ஒப்புருவாக்கம் செய்ய உதவும் ஒரு அறிவியல் கணிமை மென்பொருள் ஆகும். இது மிகவும் விலை உயர்ந்த வியாபார மென்பொருள் ஆகும். இம்மென்பொருள் தற்போதே சற்றுப் பரவலான பயன்பாட்டுக்கு வருகின்றதெனலாம்.  

## கலைச்சொற்கள்
- பகுதி வகையீட்டுச் செயலிகள்
# வலைவாசல்:தமிழ்நாடு/முகவுரை


தமிழ்நாடு (*Tamilnadu*) ஒரு இந்திய மாநிலமாகும். தமிழ்நாடு, தமிழகம் என்றும் பரவலாக அழைக்கப்படுகிறது. தமிழ்நாடு இந்தியத் தீவக்குறையின் தெற்குக் கோடியில் அமைந்துள்ளது.  

தமிழ்நாடு, ஏறத்தாழ 6000 ஆண்டுகளுக்கு மேல் பழமையான வரலாற்றைக் கொண்டுள்ளது. இங்கே வாழுகின்ற திராவிட இன மக்களின் தோற்றம் (origin) தொடர்பாகப் பல்வேறு கருத்துக்கள் நிலவுகின்றன. தமிழ்நாடு, இன்றும் செழிப்புடன் விளங்கும், வளமான இலக்கிய, இசை, நடனப் பாரம்பரியங்களுக்குப் பெயர் பெற்றது. தமிழ்நாடு, நல்ல தொழில் வளர்ச்சி கண்டுள்ள ஒரு சில இந்திய மாநிலங்களுள் ஒன்றாக விளங்குகிறது. தமிழக மக்கள் தொகையில் குறிப்பிடத் தகுந்த பகுதியினர் விவசாயத்தில் ஈடுபட்டுள்ளனர். தமிழ்நாட்டில் 37 மாவட்டங்கள் உள்ளன.
# விக்கிப்பீடியா:வலைவாசல்/வலைவாசல் அமைத்தல்

புதிதாக உருவக்கியிருக்கும் வலைவாசல்:தமிழிலக்கியம் - ஐ பார்க்கவும். இதை பின்பற்றி வேறு ஒரு தலைப்பில் வலைவாசலை எளிதில் அமைக்கலாம்.  

:(எடுத்துக்காட்டாக) இதை பின்பற்றி இந்தியா என்னும் வலைவாசலை அமைப்பதென்றால்,  

:*இப்பக்கத்தின் **மூலம்** (source) அனைத்தையும் ஒரு புதுபக்கத்தில் (வலைவாசல்:இந்தியா என்னும் தலைப்பில்) நகல் எடுக்கவும்  

:*பின்னர் அந்த நகலில் எங்கெல்லாம் தமிழிலக்கியம் என்று உள்ளதோ அவ்வனைத்து இடங்களிலும் கவனமாக பார்த்து, ஒன்று விடாமல் இந்தியா என மாற்றவும். ஒவ்வொரு பகுதிகளும் தனித்தனி வார்ப்புருக்கள் ஆதலால் ஒரு இடம் விடுபட்டாலும் பெருங்குழப்பம் ஏற்படும். ஆகையால் கவனமாக அனைத்தையும் மாற்றவும். (தமிழிலக்கியம் பதிலாக இந்தியா; வேறு எதையும் மாற்றவேண்டாம்)  

:*தலைப்புகளில் மாற்றம் வேண்டுமெனில் செய்யவும். உதாரணமாக **அறிமுகம்** என்னும் இடத்தில் **முகவுரை** என மாற்ற வேண்டுமென்றால் அதில் மாற்றவும்.  

:*இவ்வனைத்தையும் செய்து பக்கத்தை சேமிக்கவும்  

:*இவை முடிந்தவுடன் வலைவாசல்:இந்தியா என்னும் பக்கத்தை சேமிக்கவும்.  

:* இவ்வாறு சேமித்தவுடன் தற்போது வலைவாசல்:தமிழிலக்கியம் இருப்பது போன்று வலைவாசல்:இந்தியா என்னும் பக்கத்தை பார்க்கலாம். பின்னர் ஒவ்வொரு சிவப்பு இணைப்புகளையும் சொடுக்கி அந்தந்த பகுதிகளில் எழுதவேண்டியவற்றை கட்டுரைகளிலும் வார்ப்புருக்களிலும் அமைப்பது போன்று அமைக்கவும்.
# காடர்


**காடர்** (*Kadar*) எனப்படுவோர் தமிழ்நாடு மற்றும் கேரளாவில் வாழுகின்ற ஒரு பழங்குடியினர் ஆவர். இவர்களின் பெயர் தென் திராவிட வார்த்தையான, காடு என்பதிலிருந்து பெறப்பட்டிருக்கலாம், மேலும் இது ஒரு புறப்பெயராகவும் இருக்கலாம்.  

இவர்கள் கோயம்புத்தூரில் உள்ள ஆனைமலை, பரம்பிக்குளம், கங்கடவு, பெரும்பாறை போன்ற இடங்களிலும் மற்றும் திருச்சிராப்பள்ளி, தஞ்சாவூர் மாவட்டங்களிலும் வாழ்கின்றனர். இவர்கள் மொழி கன்னட மொழிக் கலப்புள்ளது.  

இவர்களின் உடலமைப்பினை கொண்டு இவர்கள் ஆபிரிக்காவிலிருந்து, இந்தியா வந்திருக்கக் கூடும் என்று தொல்லியலாளர்கள் கருதுகின்றனர். எட்கர் தர்ஸ்டன் எனும் மானிடவியலாளர் இவர்களை நீக்ராய்ட் இனமாக வகைப்படுத்துகிறார்.  

கேரள மாநிலத்தின், கொச்சியின் கிழக்குப் பகுதியில் உள்ள ஏலமலைப் பகுதி தென்கேரள மலைப்பகுதி மற்றும் தமிழகத்தில் கோவை மாவட்ட ஆனைமலையின் பிரமன்கடவு, பன்னிக்குழி, சவமலை, நெடுங்குன்றம், கருங்குன்றம், அயன்குளம், வாகைமலை போன்ற இடங்களில் பலநூறாண்டுகளாக வாழ்ந்து வருகின்றனர். இவர்களின் வாழ்வாதாரமாக இருப்பது வேட்டையாடுதலும், தேன் சேகரிப்பதும் ஆகும்.  

பறையர் இன மக்கள், காடர் இனம், பறையர் இனத்தைச் சேர்ந்தவர் என்றும், அவர் காடுகளையும், வன உயிர்களையும் கவனித்துக்கொள்கிறார்கள் என்றும் கூறுகின்றனர்.  

## வரலாறு

இருபதாம் நூற்றாண்டின் முற்பகுதியில், காடர்கள் வன அதிகாரிகளுடன் இணைந்து கொச்சின் சமஸ்தானத்தில் காடுகளைப் பராமரிக்கவும், அரச வேட்டைக் குழுக்களை வழிநடத்தவும் பணியாற்றினர்.. தற்போது, பழங்குடியினரில் பலர் சமவெளிகள் மற்றும் நகர்ப்புறங்களுக்கும், அதன் அருகிலுள்ள பகுதிகளுக்கு குடிபெயர்ந்துள்ளனர். அவர்களின் பாரம்பரிய தொழில்களுக்கு மேலதிகமாக, அவர்கள் விவசாயக் கூலிகள், கூடை தயாரிப்பாளர்கள் மற்றும் வரைபட நெசவாளர்களாக வேலை செய்கிறார்கள். உள்கட்டமைப்பு இல்லாமை மற்றும் கல்வி வாய்ப்புகள் போன்ற பல பிரச்சினைகளை அவர்கள் எதிர்கொள்கின்றனர். வனவிலங்குகளைப் பாதுகாப்பதற்காக, வெளியாட்கள் தாங்கள் வாழும் காடுகளுக்குள் நுழைவது தடைசெய்யப்பட்டுள்ளதால், அவர்கள் மற்ற சமூகங்களுடன் தொடர்பு கொள்வதில்லை. அவர்களின் மொழியான காடர் மொழி மிகவும் ஆபத்தான நிலையில் உள்ளது மற்றும் இம்மொழியை பேசுபவர்கள் தமிழ் போன்ற பிராந்திய மொழிகளுக்கு மாறுவதால் என்றென்றும் மறைந்து போகும் அபாயத்தில் உள்ளது. காடர்கள் ஆன்மிகம் மற்றும் இந்து மதத்தைப் பின்பற்றுகிறார்கள்.  

இவர்கள் தமிழ்நாடு அரசு இடவொதுக்கீட்டு பட்டியலில், பட்டியலிடப்பட்ட பழங்குடியினர், வகுப்பில் உள்ளனர்.  

அ.கா.பெருமாள். (2005). தமிழகப் பழங்குடிகள். *மனோரமா இயர்புக் 2005*, 302-318.
# பழங்குடிகள்

களைச் சேர்ந்த பழங்குடிகள் இருவர்|வலது|]]  
**பழங்குடிகள்** என்போர் தொன்றுதொட்டோ பன்னெடுங்காலமாகவோ (10,000 ஆண்டுகளுக்கும் மேலாக), ஒரு நிலப்பகுதியில் வாழ்ந்து வருபவர்கள். இவர்கள் தங்களுக்கென தனி பழக்க வழக்கங்களும் மொழியும் நிலமும் கொண்டு அதனைச் சார்ந்த செடி, கொடி, மரம், விலங்குகளைக் கொண்டு தங்கள் வாழ்க்கையைத் தன்னிறைவோடு வாழ்பவர்கள். இவர்கள் தங்களுக்கென தனி கலைகளும் கடவுள், சமயம், மற்றும் உலகம் பற்றிய கொள்கைகளும்  
கொண்டிருப்பர். தனி மனித வாழ்க்கையிலும், உறவு முறைகளிலும், குமுகமாக வாழ்வதிலும் தங்களுக்கென தனியான முறைகள் கொண்டவர்கள். தற்கால மக்களிடம் அதிகம் பழகாமலும், பணத்தை அடிப்படையாகக் கொண்ட பொருளாதாரம் இல்லாமலும், தற்கால தொழில் வளர்ச்சி வழி பெற்ற புதிய பொருட்கள், வசதிகள் எதையும் பெரிதாக ஏற்றுக் கொள்ளாதவர்களுமாக இருக்கிறார்கள். ஆப்பிரிக்கா, ஆஸ்திரேலியா, வட அமெரிக்கா, தென் அமெரிக்கா, இந்தியாவின் அந்தமான் நிக்கோபார் தீவுகள், இந்தோனேசியா ஜப்பான், பசிபிக் தீவுகள் என்று உலகின் பல்வேறு பகுதிகளில் பல்வேறு பழங்குடி இனங்கள் வாழ்ந்து வருகின்றனர்.  

## கடல் பழங்குடிகள்
பல பழங்குடியின் மக்கள், பல இடங்களில் கடலிலேயே வாழ்கிறார்கள். மலேசியா, பிலிப்பைன்ஸ், இந்தோனேசியா போன்ற நாடுகளுக்கு அருகில் அமைந்துள்ள போர்னியா தீவை அடுத்த கடல் பகுதியில் பஜாவு என்ற பழங்குடி மக்கள் நாடோடிகளாக வாழ்ந்து வருகிறார்கள்.  

## வரைவிலக்கணம்
பழங்குடிகள் என்போர், ஒரே பண்பாட்டுக்கு உரியவர்களாகவும், ஒரே மொழியை அல்லது கிளைமொழியைப் பேசுபவர்களாகவும், பொது வரலாற்றைக் கொண்டவர்கள் என்ற உணர்வு கொண்டவர்களாகவும், மையப்படுத்திய அதிகார அமைப்பு இல்லாதவர்களாகவும் உள்ள ஒரு குழுவினர் எனப் பொருவாக வரையறுக்கப்படுகிறது. இக்குழுக்கள் குலங்களையும் (bands), கால்வழி (lineages) உறவுக் குழுக்களையும் தம்முள் அடக்கியவை.  
## இதனையும் காண்க
- பஜாவு மக்கள்

## உசாத்துணைகள்
- பக்தவச்சல பாரதி, பண்பாட்டு மானிடவியல், மெய்யப்பன் பதிப்பகம், சிதம்பரம், 2003.
# பூரி மாவட்டம்


**பூரி** ஒரிசா மாநிலத்தின் கிழக்குக் கரையோர மாவட்டமாகும். இது ஒரிசாவின் காலம் கடந்த வரலாறு, கலை மற்றும் பண்பாட்டிற்கு ஒர் உன்னத சான்றாக திகழ்கிறது. உலகப் புகழ் பெற்ற புரி ஜெகன்நாதர் கோயில் , கொனார்க் சூரியன் கோயில் மற்றும் பிப்பிலி ஆகிய இடங்கள் இம்மாவட்டத்தின் சிறப்புகள்.  

புரி நகரத்தில் ஆண்டுதோறும், ஜெகந்நாதர், பலராமன் மற்றும் சுபத்திரைக்கு நடைபெறும் தேரோட்டம் உலகப் புகழ் பெற்றது.
# அனில் கும்ப்ளே


**அனில் கும்ப்ளே** (*Anil Kumble*; பிறப்பு: அக்டோபர் 17, 1970) இந்தியத் துடுப்பாட்ட அணியின் முன்னாள் பந்து வீச்சாளர் மற்றும் தேர்வுத் துடுப்பாட்டம், ஒருநாள் பன்னாட்டுத் துடுப்பாட்டத்தின் தலைவர் ஆவார். இவர் 18 ஆண்டுகள் துடுப்பாட்டங்கள் விளையாடியுள்ளார். வலது கை சுழற்பந்து வீச்சாளரான இவர் 619 இலக்குகள் எடுத்துள்ளார். தேர்வுத் துடுப்பாட்டப் போட்டிகளில் அதிக இலக்குகள் எடுத்தவர்கள் முத்தையா முரளிதரன் மற்றும் ஷேன் வோர்ன் ஆகியவர்களுக்கு அடுத்தபடியாக மூன்றாவதாக உள்ளார். இவர் ஜம்போ என்றும் அழைக்கப்படுகிறார். 1993 ஆம் ஆண்டின் சிறந்த துடுப்பாட்ட வீரராக இந்தியத் துடுப்பாட்டக் கட்டுப்பாடு வாரியத்தால் தேர்வு செய்யப்பட்டார். பின் 1996 ஆம் ஆண்டில் விசுடன் துடுப்பாட்டாளர்களின் நாட்குறிப்பால் சிறந்த வீரராகத் தேர்வானார்.  

பெங்களூர், கருநாடகத்தில் பிறந்த இவர் பி. எஸ். சந்திரசேகரின் பால் ஈடுபாடு கொண்டு முழு நேர துடுப்பாட்ட வீரராக ஆனார். இவர் கருநாடக மாநிலத் துடுப்பாட்ட அணி சார்பாக முதல் தரத் துடுப்பாட்டத்தில் தனது 19 வயதில் விளையாடினார். இவரின் முதல் தேர்வுத் துடுப்பாட்டம் இங்கிலாந்து துடுப்பாட்ட அணிக்கு எதிரானது ஆகும். 132 தேர்வுத் துடுப்பாட்டப் போட்டிகளில் இந்திய அணியை தலைமேற்று நடத்தினார். 1990 ஆம் ஆண்டின் துவக்கத்தில் ஒருநாள் பன்னாட்டுத் துடுப்பாட்டப் போட்டிகளில் இவருக்கு நிரந்தர இடம் கிடைத்தது. மேற்கிந்தியத்தீவுகள் துடுப்பாட்ட அணிக்கு எதிராக 12 ஓட்டங்களை விட்டுக் கொடுத்து 6 இலக்குகளை எடுத்தார். 1996 துடுப்பாட்ட உலகக்கிண்ணத்தில் சிறப்பான பங்களிப்பை வெளிப்படுத்தினார். அதில் 7 போட்டிகளில் விளையாடி 15 இலக்குகளை எடுத்தார். அவரின் பந்து வீச்சு சராசரி 18.73 ஆகும். 1999 ஆம் ஆண்டில் பாக்கித்தான் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் அனைத்து இலக்குகளையும் வீழ்த்தி சாதனை படைத்தார். இதற்குமுன் இங்கிலாந்து நாட்டைச் சேர்ந்த ஜிம் லேகர் இந்தச் சாதனையைப் படைத்துள்ளார்.  

இந்தியக் குடியுரிமை விருதுகளில் நான்காவது பெரிய விருதாக கருதப்படும் பத்மசிறீ விருதினை 2005 ஆம் ஆண்டில் கும்ப்ளே பெற்றார். நவம்பர் 2008 ஆம் ஆண்டில் சர்வதேச துடுப்பாட்டப் போட்டிகளில் இருந்து தனது ஓய்வினை அறிவித்தார். அக்டோபர், 2012 ஆம் ஆண்டில் இந்தியத் துடுப்பாட்டக் கட்டுப்பாடு வாரியத்தின் செயலாளராக நியமனம் ஆனார்.  

இந்தியன் பிரீமியர் லீக் போட்டிகளில் 2012 மற்றும் 2015 ஆம் ஆண்டுகளில் பெங்களூர் ராயல் சேலஞ்சர்ஸ் மற்றும் மும்பை இந்தியன்ஸ் அணிகளுக்கு அறிவுரையாளராக நியமனம் ஆனார். மேலும் இவர் இந்தியத் துடுப்பாட்ட அணியின் தலைமைப் பயிற்சியாளராக நியமனம் செய்யப்பட்டார். 2015 ஆம் ஆண்டில் பன்னாட்டுத் துடுப்பாட்ட அவையினால் *ஹால் ஆஃப் ஃபேமாக* அறிவிக்கப்பட்டார்.  

## தனிப்பட்ட வாழ்க்கை
அனில் கும்ப்ளே அக்டோபர் 17, 1970 இல் பெங்களூர், கருநாடகத்தில் பிறந்தார். இவரின் தந்தை கிருஷ்ணசாமி, தாய் சரோஜா. இவருக்கு தினேஷ் கும்ப்ளே எனும் சகோதரர் உள்ளார். இவர் சேத்தானா கும்ப்ளே என்பவரை திருமணம் செய்தார். இவர்களுக்கு மயாஸ் கும்ப்ளே எனும் மகனும், ஸ்வாஸ்தி கும்ப்ளே எனும் மகளும் உள்ளனர். சேத்தானாவின் முதல் திருமணத்தில் பிறந்த ஆருனி கும்ப்ளே எனும் மகளை கும்ப்ளே தத்தெடுத்தார்.  

## இவரது சாதனைகள்

- 1993ல் மேற்கிந்தியத் தீவுகளுக்கு எதிராக கொல்கத்தா ஒருநாள் போட்டியில் 12 ஓட்டங்களுக்கு ஆறு இலக்குகளை வீழ்த்தியது.
- 1999ல் பாகிஸ்தானுக்கு எதிராக புதுடெல்லி டெஸ்ட் போட்டியில் ஒரு இன்னிங்ஸில் 10 இலக்குகளையும் வீழ்த்தியது.

## வெளியிணைப்புகள்
# கிறெக் சப்பல்

**கிறெக் சப்பல்** (பிறப்பு ஆகஸ்டு 7, 1948) முன்னாள் ஆஸ்திரேலியத் துடுப்பாளர். இவர் இந்திய துடுப்பாட்ட அணியின் பயிற்சியாளராகப் பணியாற்றியுள்ளார். தான் ஆடிய முதல் ரெஸ்ற், தான் தலைமை தாங்கிய முதல் ரெஸ்ற் மற்றும் தான் ஆடிய கடைசி ரெஸ்ற் ஆகிய மூன்றிலும் சதங்களைப் பெற்ற அபூர்வ சாதனையாளர். வலது கைத் துடுப்பாளரான இவர் தான் ஆடிய 87 ரெஸ்ற்களில் 48 ஆம் ஆண்டில் ஆஸ்திரேலிய அணித் தலைவராக இருந்தார். 7110 ரெஸ்ற் ஓட்டங்களை 53.86 என்னும் சராசரியில் பெற்ற கிறெக் 24 சதங்களையும் பெற்றுள்ளார். ஓய்வுபெறும் போது தேர்வுத் துடுப்பாட்டப் போட்டிகள் அதிக *கேட்சுகளைப்* பிடித்தவர் எனும் சாதனை படைத்திருந்தார். இவர் ஆத்திரேலியத் துடுப்பாட்ட அணிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டப் போட்டிகளில் விளையாடினார்.  

## ஆரம்பகால வாழ்க்கை
சேப்பல், தெற்கு ஆஸ்திரேலியாவின் அன்லேயில் பிறந்தார். அடிலெய்டில் பிறந்த ஆர்தர் மார்ட்டின் மற்றும் கார்னிஷ் ஆஸ்திரேலிய குடும்பமான ஜீன் எலன் (நீ ரிச்சர்ட்சன்) ஆகியோருக்கு பிறந்த மூன்று மகன்களில் இரண்டாவது மகனாகப் பிறந்தார். இவர் சிறுவயதிலிருந்தே விளையாட்டில் அதீத ஆர்வம் கொண்டவராக இருந்தார். இவரது தந்தை மார்ட்டின் அடிலெய்டில் ஒரு குறிப்பிடத்தக்க முதல் தர துடுப்பாட்ட வீரர் ஆவார். இவர் தனது மகன் நடக்க பழகியவுடன் கையில் ஒரு மட்டையை கொடுத்து விளையாடச் செய்தார். அதே நேரத்தில் இவரது தாய்வழி தாத்தா பிரபல பன்முக வீரரான விக் ரிச்சர்ட்சன், தேர்வுத் துடுப்பாட்டப் போட்டியில் ஆஸ்திரேலியாவுக்கு தலைவராக இருந்தவர் ஆவார். அண்ணன் இயன் மற்றும் தம்பி ட்ரெவர் ஆகியோரும் ஆஸ்திரேலியாவுக்காக விளையாடினர்.  

சேப்பல் செயின்ட் லியோனார்ட்ஸ் தொடக்கப்பள்ளியில் பயின்றார். அங்கு இவர் தனது எட்டு வயதில் தனது முதல் போட்டியில் விளையாடினார். இவர் நிறைய மென்பந்து போட்டிகளிலும் விளையாடினார்.பன்னிரண்டு வயதில், இவர் தனது முதல் நூறுகளை எடுத்தார் மற்றும் தென் ஆஸ்திரேலிய மாநில பள்ளி அணிக்குத் தேர்வு செய்யப்பட்டார். சகோதரர் இயானைப் பின்தொடர்ந்து இளவரசர் ஆல்பிரட் கல்லூரியில் உதவித்தொகையுடன் சேர்ந்தார், அதற்கு முன்பு இவர் இரண்டு ஆண்டுகள் பாலிம்ப்டன் உயர்நிலைப் பள்ளியில் சேர்ந்தார்.இவரது மனம் பெரும்பாலும் வகுப்பின் போது துடுப்பாட்ட களத்தில் இருந்தது. ஆஷ்லே வூட்காக் ஆகியோருடன் இணைந்து ஸ்காட்ச் கல்லூரிக்கு எதிரான முதல் இனைக்கு 300 ஓட்டக்களுக்கு மேல் எடுத்தார். இவர் 1971 ஆம் ஆண்டில் நியூ சவுத் வேல்ஸில் உள்ள பெக்ஸ்லியைச் சேர்ந்த பள்ளி ஆசிரியரான ஜூடித் எலிசபெத் டொனால்ட்சனை மணந்தார். இந்த தம்பதியருக்கு மூன்று குழந்தைகள் இருந்தன: மூத்த மகன் ஸ்டீவன் 1975 ஆம் ஆண்டில் பிறந்தார், 1977 ஆஷஸ் சுற்றுப்பயணத்திற்கு சாப்பல் புறப்படுவதற்கு சற்று முன்பு பெலிண்டா 1977 ஆம் ஆண்டில் பிறந்தார்,
# சௌரவ் கங்குலி


**சௌரவ் சந்திதாஸ் கங்குலி** (*Sourav Chandidas Ganguly*; ; பிறப்பு: சூலை 8, 1972) தாதா என அன்பாக அழைக்கப்படுகிறார். அதற்கு வங்காள மொழியில் அண்ணன் என்பது அர்த்தமாகும். இவர் இந்தியத் துடுப்பாட்ட அணியின் முன்னாள் வீரரும் அணித்தலைவரும் ஆவார். தற்போது இவர் வங்காளத் துடுப்பாட்ட அவையின் தலைவராக உள்ளார். சர்வதேச துடுப்பாட்ட அரங்கில் மிகச் சிறந்த அணித் தலைவராகவும் மட்டையாளராகவும் விளங்கினார்.வலது புறங்களில் பந்துகளை அடிப்பதில் சிறந்தவர் எனவே இவர் *காட் ஆஃப் தெ ஆஃப் சைட் (வலது புறத்தின் கடவுள்)* என அழைக்கப்படுகிறார்.  

இந்தியன் பிரீமியர் லீக் போட்டிகளை நிர்வகிக்கும் நான்கு பேர்கொண்ட குழுவில் ஒவராகத் திகழ்கிறார்.இவர் உச்ச நீதிமன்றத்தினால் சனவரி 2016 இல் நியமனம் செய்யப்பட்டார். இந்தியன் பிரீமியர் லீக்கின் தொழில்நுட்பக் குழுவின் உறுப்பினராகவும் உள்ளார்.  

சௌரவ் கங்குலி, இவரின் அண்ணன் சினேஹாசிஷால் துடுப்பாட்ட உலகத்திற்கு அறிமுகம் செய்துவைக்கப்பட்டார். நவீன துடுப்பாட்ட வரலாற்றில் இந்தியாவின் மிகச் சிறந்த அணித் தலைவராகக் கருதப்படுகிறார். அனைத்துக் காலத்திற்குமான ஒருநாள் பன்னாட்டுத் துடுப்பாட்டத்தின் சிறந்த வீரர்களுள் ஒருவராகத் திகழ்கிறார். இவரின் பள்ளிக்கூட துடுப்பாட்ட அணி மற்றும் மாநிலத் துடுப்பாட்ட அணிகளிலும் விளையாடியுள்ளார். ஒருநாள் பன்னாட்டுத் துடுப்பாட்டப் போட்டிகளில் அதிக ஓட்டங்கள் எடுத்தவர்கள் பட்டியலில் தற்போது எட்டாம் இடத்திலும் , 10,000 ஓட்டங்களுக்கு மேல் எடுத்தவர்கள் பட்டியலில் சச்சின் டெண்டுல்கர், இன்சமாம் உல் ஹக் ஆகியோருக்கு அடுத்தபடியாக மூன்றாவது இடத்திலும் உள்ளார். விசுடன் துடுப்பாட்டாளர்களின் நாட்குறிப்பு 2002 ஆம் ஆண்டில் அளித்த தரவரிசையில் விவியன் ரிச்சர்ட்ஸ், சச்சின் டெண்டுல்கர்,பிறயன் லாறா,டீன் ஜோன்ஸ் மற்றும் மைக்கேல் பெவன் ஆகியோருக்கு அடுத்தபடியாக ஆறாவது இடத்தில் இவரின் பெயரை அறிவித்தது.
# லூகா பசியோலி


**பிரா லூகா பார்டோலோமியோ டி பசியோலி** (*Fra Luca Bartolomeo de Pacioli*) சுருக்கமாக லூகா பசியோலி ( 1447 &ndash; 19 சூன் 1517) இத்தாலிய நாட்டினைச் சேர்ந்த ஒரு கணிதவியலாளர்,மற்றும் பிரான்சிஸ்கன் சபையைச் சேர்ந்த துறவியுமாவார். அத்துடன் இவர் லியனார்டோ டா வின்சியுடனும் சேர்ந்தும் பணியாற்றியிருக்கின்றார். கணக்கியல் துறையில் இவர் ஆற்றிய பங்களிப்பின் காரணமாக **கணக்கியலின் தந்தை** என அழைக்கப்படுகின்றார்.  

## வாழ்க்கை
வெனிஸ் மற்றும் ரோம் நகரில் கல்வி கற்ற லூகா பசியோலி 1470 ம் ஆண்டில் துறவியானார்.1497 ம் ஆண்டு மிலன் நகரிற்குப் புலம் பெயரும் வரைக்கும்கணிதத்துறை ஆசிரியராகப் பணியாற்றினார். மிலன் நகரத்திலே அவர் டாவின்சியுடன் சேர்ந்து பணியாற்றியதுடன் டாவின்சிக்குப் கணிதம் போதிப்பவராகவும் விளங்கினார். 1517 ம் ஆண்டில் இறந்தார்.  

## ஆக்கங்கள்
லூகா பசியோலி கணிதவியல் சார்ந்து பலவித ஆக்கங்களை வெளியீட்டுள்ளார் அவற்றில் சில:  

- *Summa de arithmetica, geometrica, proportioni et proportionalita* (வெனிஸ் 1494),அவரது காலத்தினில் காணப்பட்ட கணிதவியல் சார் அறிவின் கூட்டுமொத்தமான தொகுப்பினை உள்ளடக்கிய ஒர் நூலாக்கும்.மேலும் இந்நூல் கணக்குபதிவியல் முறையான இரட்டை பதிவுமுறைமை பற்றிய காலத்திற்கு முந்திய விளக்கத்திற்காகவும் புகழ்பெற்றது.இத்தகைய பதிவுமுறை மறுமலர்சிக்கால வெனிஸ் நகர வியாபாரிகளிடத்தே ஏற்கனவே காணப்பட்டாலும் அதனை லூகா பசியோலி செம்மைப்படுத்தினார். இதன் காரணமாகவே அவர் "கணக்கியலின் தந்தை" எனப்படுகின்றார்.
- *De viribus quantitatis* (Ms. Università degli Studi di Bologna, 1496–1508), கணிதவியல் ஆய்வுக்கட்டுரைகள்.
- *Geometry* (1509), a Latin translation of Euclid.
- *De divina proportione* (மிலனில் எழுதப்பட்டது 1496–98, 1509ம் ஆண்டில் வெனிசில் வெளியீடப்பட்டது).
# வார்ப்புரு:ஆஸ்திரேலிய நகர தகவற்சட்டம்

**-**

| **அமைவிடம்** | <span>}°}&prime;&nbsp;}
}°}&prime;&nbsp;}</span> |  |
| --- | --- | --- |
| **மாநிலம்** | } |  |
| **நேர வலயம்** | } (UTC}) |  |
| **மக்கள் தொகை**
&nbsp;&bull; } கணக்கெடுப்பு
&nbsp;&bull; அடர்த்தி | } (})
}/கிமீ&sup2; | } |
# அகதிகளுக்கான ஐக்கிய நாடுகளின் ஆணையம்

**அகதிகளுக்கான ஐக்கிய நாடுகளின் ஆணையம்** அல்லது **ஐக்கிய நாடுகள் உயர் ஸ்தானியம்** (United Nations High Commissioner for Refugees) என்னும் ஐக்கிய நாடுகள் அமைப்பானது அகதிகளைப் பாதுகாப்பதற்கும், ஆதரவளிப்பதற்கும், அரசின் அழைப்பினாலோ அல்லது ஐக்கிய நாடுகளின் அழைப்பினால் அகதிகளை மீளத் திரும்புவதற்கோ அல்லது மீள் குடியமர்விற்கோ உதவுவதைக் கருப்பொருளாகக் கொண்டதாகும். 14 டிசம்பர் 1950 இல் ஆரம்பிக்கப்பட்ட இவ்வமைப்பின் தலைமையகம் சுவிட்சர்லாந்தின் ஜெனிவாவில் அமைந்துள்ளது.  

இவ்வமைப்பானது *ஐக்கிய நாடுகளின் உதவி மற்றும் மீள்குடியேற்ற நிர்வாகம்* மற்றும் *சர்வதேச அகதிகள் அமைப்பின்* வழிவந்த அமைப்பாகும். அகதிகளுக்கான ஐக்கிய நாடுகளின் ஆணையம் 1954 இலும், 1981 இலும் சமாதானத்திற்கான நோபல் பரிசினை வென்றுள்ளது. இவ்வமைப்பானது உலகளாவிய அகதிகள் பிரச்சினையை முன்னின்று கவனிப்பதுடன் சர்வதேச அமைப்புக்களுடனும் சேர்ந்து செயற்பட்டு அகதிகளைப் பாதுகாத்து அவர்களின் பிரச்சினைகளைத் தீர்த்து வருகின்றது.
# கல்வி நிர்வாகம்

கற்றல் கற்பித்தலை அபிவிருத்தி செய்வதை நோக்காக கொண்ட ஒரு களப் பிரயோக கல்வித்துறை **கல்வி நிர்வாகம்** ஆகும். இத்துறை உளவியல், சமூகவியல், அரசியல், விஞ்ஞானம், பொருளியல், நிர்வாகவியல் ஆகிய துறைகளில் இருந்து கட்டியெழுப்பப்படுகின்றது.  

எல். குலிக் என்பவர் கல்வி நிர்வாக முறைகளில் பின்வரும் முக்கிய அம்சங்களை குறிப்பிடுகின்றார்.  

- திட்டமிடல் - planning
- நிறுவுதல் - organising
- தொழிலுக்கு அமர்த்தல் - staffing
- பணித்தல் - directing
- இயைபுபடுத்தல் - cordination
- அறிக்கை சமர்ப்பித்தல் - reporting
- வரவு செலவுகளைச் திட்டமிடல் - budget planning

## கலைச்சொற்கள்

## ஆதாரங்கள்
# பன்னாட்டுக் காவலகம்



**சர்வதேச காவல் துறை** (The International Criminal Police Organization - **INTERPOL**) சர்வதேச குற்ற நடவடிக்கைகளை தடுப்பதை நோக்காக கொண்டு 1923 ம் ஆண்டு உருவாக்கப்பட்ட காவல்துறை அமைப்பு ஆகும். இது 184 உலக நாடுகளை உறுப்பினர்களாக கொண்டுள்ளது. இவ் அமைப்பு நாடுகளின் காவல்துறைகளுக்கிடையான ஒத்துழைப்பு, இயைபு ஆக்கத்தை ஏதுவாக்குகின்றது. இவ் அமைப்பின் தலைமையகம் லியான்ஸ், பிரான்சில் அமைந்துள்ளது.  
## வெளியிடும் உலகாளாவிய அறிவிப்புகள்

ஒரு நாட்டில் குற்றம் புரிந்து வேறு உறுப்பு நாடுகளில் தங்கியிருப்பவர்களை கண்டு பிடிக்கவும், விசாரணை செய்யவும், கைது செய்து குற்றம் செய்த நாட்டின் அரசிடம் ஒப்படைக்கவும், பண்னாட்டு காவலகம் பன்னாட்டு வானூர்தி நிலையங்கள், குடிவரவு அலுவலகங்கள் மற்றும் பன்னாட்டு எல்லைச்சாவாடிகளுக்கு 7 வண்ணங்களில் அறிவிப்புகளை வெளியிடுவர். 7 வண்ண அறிவிப்புகளும், அதன் நோக்கங்களும் பின்வருமாறு:  

ஒரு உறுப்பு நாட்டின் மத்திய காவல் பணியகத்தின் வேண்டுகோளின் பேரில் இன்டர்போலின் பொதுச் செயலகத்தால் 7 வண்ணங்களில் அறிவிப்புகள் வெளியிடப்படுகிறது. மேலும் அவை அனைத்து உறுப்பு நாடுகளுக்கும் கிடைக்க வகை செய்யப்படுகிறது.  

- **சிவப்பு அறிவிப்பு**: குற்ற வழக்குத் தொடர அல்லது தண்டனை அனுபவிக்கத் தேடப்படும் நபர்களின் இருப்பிடத்தை அறிவதற்கும், கைது செய்வதற்காகவும் மற்றும் தேடுதல் பணிக்கு.
- **மஞ்சள் அறிவிப்பு**: காணாமல் போனவர்களைக் கண்டுபிடிக்க உதவுதல், பெரும்பாலும் சிறார்களைக் கண்டறிதல் அல்லது தங்களை அடையாளம் காண முடியாத நபர்களை அடையாளம் காண உதவுதல்.
- **நீல அறிவிப்பு**: குற்றவியல் விசாரணை தொடர்பாக ஒரு நபரின் அடையாளம், இருப்பிடம் அல்லது செயல்பாடுகள் பற்றிய கூடுதல் தகவல்களைச் சேகரிக்க.
- **கருப்பு அறிவிப்பு**: அடையாளம் தெரியாத உடல்கள் பற்றிய தகவல்களைத் தேடுதல்.
- **பச்சை அறிவிப்பு**: பொது பாதுகாப்புக்கு அச்சுறுத்தலாகக் கருதப்படும் ஒரு நபரின் குற்றச் செயல்கள் குறித்து எச்சரிக்கை வழங்குதல்.
- **ஆரஞ்சு அறிவிப்பு**: பொது பாதுகாப்புக்கு கடுமையான மற்றும் உடனடி அச்சுறுத்தலைக் குறிக்கும் ஒரு நிகழ்வு அல்லது ஒரு நபர் அல்லது ஒரு பொருள் அல்லது செயல்முறை குறித்து எச்சரிக்க செய்தல்.
- **ஊதா அறிவிப்பு**: குற்றவாளிகள் பயன்படுத்தும் செயல் முறைகள், பொருள்கள், சாதனங்கள் மற்றும் மறைத்தல் முறைகள் பற்றிய தகவல்களைத் தேட அல்லது வழங்குதல்.

## உறுப்பு நாடுகள்
Sub-bureaus shown in *italics*.  

## இதனையும் காண்க
- பன்னாட்டுக் காவல்துறை அறிவிப்பு
# கனடாவின் போக்குவரத்துக் கட்டமைப்பு

**கனேடிய போக்குவரத்து கட்டமைப்பு** (Canadian transportation infrastructure) கனடாவின் சாலைகள், தொடருந்துப் பாதைகள், ஆகாய, கடல்வழி மற்றும் குழாய்வழிக் கட்டமைப்பைக் குறிக்கின்றது. கனடாவின் பரந்த பிரதேசம் காரணமாக எல்லைக்கு எல்லை அதனை இணைக்கும் ஒரு சிறந்த போக்குவரத்து மார்க்கம் அதன் இருப்பிற்கு முக்கியமாக அமைகின்றது. மனிதர்களையும் பொருட்களையும் ஏற்றி இறக்கும் வழிமுறைகள் சிறப்பாக அமைவது பொருளாதரத்திற்கு அவசியமாகவும், அரசியலில் முக்கிய அம்சமாகவும் இருக்கின்றது.  

### நெடுஞ்சாலைகள்
- டிரான்ஸ் கனடா நெடுஞ்சாலை

### தொடரூந்து
- கனடா பசுபிக் தொடருந்துப் பாதை
- கனடா தேசிய தொடருந்துப் பாதை

### கடல்வழி
- செயின்ற் லோரன்ஸ் கடல்வழி
# வலை 2.0


**வலை 2.0 (web 2.0)** எனும் சொல், வைய விரிவு வலையில் பரந்துள்ள இரண்டாந்தலைமுறை இணையச்சேவைகளை குறிக்க பயன்படுகிறது.  

முதலாந்தலைமுறையோடு ஒப்பிடும்போது, வலை 2.0 ஆனது முதல் தலைமுறையின் மரபான நிலையான வலைப்பக்கங்களை தாண்டி, பொதுவாக கணினியில் பயன்படுத்தும் செயலிகள் போன்ற அனுபவத்தை பயனர்களுக்கு கொடுக்கத்தக்க வலைச்சேவைகளை கொண்டிருக்கிறது.  

வலை 2.0 வலைச் செயலிகள், 1990 களிலேயே முகிழ்க்கத்தொடங்கிவிட்ட சில தொழிநுட்பங்களை பொதுவாக பயன்படுத்துகிறது.  

- public web service APIs (1998)
- ஏஜாக்ஸ் (1998)
- செய்தியோடை (1997)

போன்றவை அவற்றுள் சிலவாகும்.  

இச்சேவைகள் பெருமெடுப்பிலான பிரசுரிப்பை, தகவல் பகிர்வை அனுமதிக்கின்றன. இந்த கருத்துருவமானது விக்கி கள், வலைப்பதிவுகள் போன்றனவற்றையும் உள்ளடக்குகின்றது.
# ஆழியாள்


**ஆழியாள்** (பிறப்பு: 16 சூன் 1968) என்ற புனைபெயரில் எழுதும் **மதுபாஷினி ரகுபதி** இலங்கைத் தமிழ்க் கவிஞர். இவருக்கு "நெடுமரங்களாய் வாழ்தல்" என்ற பிரதிக்காக 2021 ஆம் ஆண்டிற்கான கவிதை விருதை கனடா தமிழ் இலக்கியத் தோட்டம் வழங்கிக் கௌரவித்தது.  

## வாழ்க்கைக் குறிப்பு
இவர் 1968ம் ஆண்டு இலங்கையில் திருகோணமலை மாவட்டத்தில் பிறந்தார். அங்கேயே புனித சவேரியார் வித்தியாலயத்தில் ஆரம்பக் கல்வியைக் கற்று மதுரை மீனாட்சி கல்லூரியில் ஆங்கில இலக்கியத்தில் பட்டப்படிப்பையும், ஆத்திரேலியாவில் நியூ சவுத் வேல்சு பல்கலைக்கழகத்தில் ஆங்கில இலக்கியத்தில் முதுகலைப் பட்டப் படிப்பையும் பெற்றவர். யாழ்ப்பணப் பல்கலைக்கழகத்தின் வவுனியா வளாகத்தில் ஆங்கில விரிவுரையாளராக ஐந்து ஆண்டுகள் பணிபுரிந்து தற்போது ஆத்திரேலியத் தலைநகர் கான்பராவில் வசித்து வருகிறார்.  

## எழுத்துத் துறை
தொண்ணூறுகளில் எழுதத்தொடங்கிய ஆழியாளின் மூன்று கவிதைத் தொகுப்புக்களும் ஓர் மொழிபெயர்ப்பு கவிதைத் தொகுப்பும் இதுவரை வெளிவந்துள்ளன. மொழிபெயர்ப்பு, படைப்பிலக்கியம், விமரிசனம் ஆகியவற்றில் தீவிரமாக ஈடுபடுபவர். இவரது படைப்புகள் மூன்றாவது மனிதன், கணையாழி, சரிநிகர், ஆறாம்திணை, தோழி, உயிர்நிழல், அம்மா, பெண் ஆகிய இலக்கியச் சஞ்சிகைகளில் வெளிவந்துள்ளன. இவரது கவிதைகள் மலையாளத்திலும், கன்னடத்திலும் மொழிபெயர்க்கப்பட்டுள்ளன.  

## இவரது நூல்கள்
- உரத்துப்பேச , கவிதைத் தொகுப்பு
- துவிதம் , கவிதைத் தொகுப்பு
- கருநாவு, கவிதைத் தொகுப்பு
- பூவுலகைக் கற்றலும் கேட்டலும் (அவுஸ்திரேலிய ஆதிக்குடிகளின் மொழிபெயர்ப்பு கவிதைகள்)
# புகழ்பெற்ற மிருதங்கக் கலைஞர்களின் பட்டியல்


மிருதங்கக் கலைஞர்களில் குறிப்பிடத்தக்கவர்கள்:  

## தென்னிந்தியா
- தஞ்சாவூர் நாராயண சாமி அப்பா
- புதுக்கோட்டை தட்சிணாமூர்த்தி பிள்ளை
- கும்பகோணம் அழகநம்பியா பிள்ளை
- பழனி முத்தையா பிள்ளை
- இராமநாதபுரம் சித்சபை சேர்வை
- தஞ்சாவூர் வைத்தியநாத ஐயர்
- தஞ்சாவூர் ராமதாஸ் ராவ்
- குற்றாலம் சிவவடிவேலு பிள்ளை
- சென்னை வேணுநாயக்கர்
- பழனி சுப்பிரமணிய பிள்ளை
- பாலக்காடு டி. எஸ். மணி ஐயர்
- திருச்சி சங்கரன்
- உமையாள்புரம் கே. சிவராமன்
- காரைக்குடி மணி
- இராமநாதபுரம் சி. எஸ். முருகபூபதி
- திருவாரூர் பக்தவத்சலம்
- பாலக்காடு ஆர். ரகு

## யாழ்ப்பாணம்
- க. சண்முகம்பிள்ளை
# தவில் கலைஞர்களின் பட்டியல்


தாள இசைக் கருவிகளில் ஒன்றாகிய தவில் வாசிப்பதில் மிகச்சிறந்த கலைஞர்கள்:  
- நீடாமங்கலம் மீனாட்சி சுந்தரம் பிள்ளை
- மலைக்கோட்டை பஞ்சாபகேச பிள்ளை
- திருமுல்லைவாயில் முத்துவீரு பிள்ளை
- கும்பகோணம் தங்கவேல் பிள்ளை
- திருநகரி நடேச பிள்ளை
- நாச்சியார்கோயில் என். பி. இராகவப்பிள்ளை
- வலங்கைமான் ஏ. சண்முகசுந்தரம் பிள்ளை
- நீடாமங்கலம் சண்முகவடிவேல் பிள்ளை
- யாழ்ப்பாணம் தட்சிணாமூர்த்தி பிள்ளை
- வலயப்பட்டி ஏ. ஆர். சுப்பிரமணியம்
- அரித்துவாரமங்கலம் ஏ. கே. பழனிவேல்
- திருவாளப்புத்தூர் டி. ஏ. கலியமூர்த்தி
# மார்ட்டினா நவரத்திலோவா



**மார்ட்டினா நவரத்திலோவா** (**Martina Navratilova** (Czech: *Martina Navrátilová* உச்சரிப்பு[ˈmarcɪna ˈnavraːcɪlovaː];; {பிறப்பு: அக்டோபர் 18, 1956) என்பவர் முன்னாள் டென்னிசு வீரர் மற்றும் பயிற்சியாளர் ஆவார்.செக்கோசிலோவாக்கியாவில் பிறந்த இவர் அமெரிக்க ஐக்கிய நாட்டின் குடியுரிமையைப் பெற்றார். 2005 ஆம் ஆண்டில் டென்னிஸ் எனும் இதழானது 1965 முதல் 2005 வரையிலான காலகட்டங்களில் சிறந்த பெண் டென்னிசு வீரர் என இவரைக் குறிப்பிட்டுள்ளது. மேலும் அனைத்துக் காலங்களுக்குமான சிறந்த வீரர்களில் இவரும் ஒருவர் ஆவார்.  

நவரத்திலோவா மகளிர் டென்னிசு சங்கத்தின் புள்ளிவிவரத்தின் படி 332 வாரங்கள் ஒற்றையர் பிரிவில் முதல் இடத்தில் நீடித்தார். மேலும் இரட்டையர் பிரிவில் 237 வாரங்கள் முதல் இடத்தில் நீடித்தார். தற்போது வரை டென்னிசு வரலாற்றில் ஒற்றையர் மற்றும் இரட்டையர் பிரிவில் 200 வாரங்களுக்கும் மேலாக முதல் இடத்தில் நீடித்தது இவர் மட்டுமே ஆவார். இவர் ஏழு முறைகள் ஒற்றையர் பிரிவில் ஆண்டு முழுவதும் முதல் இடத்தில் நீடித்தார், மேலும் அதில் ஐந்து முறைகள் தொடர்ச்சியாக முதல் இடத்தில் நீடித்தார். இரட்டையர் பிரிவில் இந்தச் சாதனையானது ஐந்து முறையும் அதில் மூன்றுமுறை தொடர்ச்சியாகவும் முதல் இடத்தில் நீடித்தார்.  

நவரத்திலோவா மற்றும் பில்லீ ஜீன் கிங் ஆகிய இருவரும் தலா 20 விம்பிள்டன் கோப்பையை வென்றுள்ளனர்.  

## விருதுகள்
பன்னாட்டு டென்னிசு கூட்டமைப்பு வாகையாளர் விருதினை 1979, 1982, 1983, 1984, 1985, 1986 ஆகிய ஆண்டுகளில் பெற்றுள்ளார். பன்னாட்டு டென்னிசு கூட்டமைப்பு ஆன்டுதோறும் வழங்கக் கூடிய சிறந்த வீரர் விருதினை 1978, 1979, 1982, 1983, 1984, 1985, 1986 ஆகிய ஆண்டுகளில் பெற்றுள்ளார். பிபிசியின் விளையாட்டு வீரர்களுக்கான வாழ்நாள் சாதனையாளர் விருதினை 2003 ஆம் ஆண்டில் வழங்கியது. செக் குடியரசு சிறந்த வீரருக்கான விருது 2006 இல் பெற்றார்.  

## பெருவெற்றித் தொடர்
### ஒற்றையர் ஆட்ட காலக்கோடு
| கோப்பை | 1973 | 1974 | 1975 | 1976 | 1977 | 1978 | 1979 | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 | 1990 | 1991 | 1992 | 1993 | 1994 | 1995–03 | 2004 | வெவி | வெ-தோ |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| align=ஆத்திரேலிய ஓப்பன் | A | A | இ | A | A | A | A | A | அஇ | '''வெ | இ | '''வெ | அஇ | '''வெ | – | இ | அஇ | காஇ | A | A | A | A | A | A | A | 3 / 10 | 46–7 |
| align=பிரெஞ்சு ஓப்பன் | காஇ | காஇ | இ | A | A | A | A | A | காஇ | '''வெ | 4சு | '''வெ | இ | இ | இ | 4சு | A | A | A | A | A | 1சு | A | 1சு | 2 / 13 | 51–11 |  |
| align=விம்பிள்டன் | 3சு | 1சு | காஇ | அஇ | காஇ | '''வெ | '''வெ | அஇ | அஇ | '''வெ | '''வெ | '''வெ | '''வெ | '''வெ | '''வெ | இ | இ | '''வெ | காஇ | அஇ | அஇ | இ | A | 2சு | 9 / 23 | 120–14 |  |
| align=யூ.எசு. ஓப்பன் | 1சு | 3சு | அஇ | 1சு | அஇ | அஇ | அஇ | 4சு | இ | காஇ | '''வெ | '''வெ | இ | '''வெ | '''வெ | காஇ | இ | 4சு | இ | 2சு | 4சு | A | A | A | 4 / 21 | 89–17 |  |

– = போட்டி நடைபெறவில்லை  

A = போட்டியில் கலந்துகொள்ளவில்லை.  

வெவி = கலந்துகொண்ட போட்டிகளும் அதில் வென்ற போட்டிகளும்  

குறிப்பு: 1977ம் ஆண்டில் சனவரி, டிசம்பர் ஆகிய மாதங்களில் ஆத்திரேலிய ஓப்பன் நடந்தது. 1986 ம் ஆண்டு நடைபெறவில்லை.  

### பெருவெற்றித் தொடர் - ஒற்றையர்: 32 (18–14) முடிவு


### பெருவெற்றித் தொடர் - இரட்டையர்: 37 (31–6)
# அம்பர்



**அம்பர்** (*amber*) என்பது பொன் நிறத்தில் உள்ள ஒரு பொருள். இது காலத்தால் சற்றேறக்குறைய கல் போல் ஆகிவிட்ட மரப்பிசின் ஆகும். பெரும்பாலான அம்பர் கட்டிகள் 30-90 மில்லியன் ஆண்டுகளாய் உறைந்து கெட்டியாய் ஆன மரப்பிசின் ஆகும். அம்பர் என்பது தமிழில் *ஓர்க்கோலை, பொன்னம்பர், பூவம்பர், மீனம்பர், தீயின்வயிரம், செம்மீன் வயிரம், மலக்கனம், கற்பூரமணி* என்னும் பல சொற்களால் குறிக்கப்படுகின்றது. மரப்பிசினில் விழுந்துவிட்ட சிறு பூச்சிகளும் அப்படியே காலத்தால் உறைந்திருப்பது பார்க்க வியப்பூட்டுவதாகும். இப்படி தொல்பழங்காலத்து பயினி மரம் போன்ற மரங்களின் மரப்பிசினில் விழுந்து விட்ட பூச்சிகளில் சில இன்று நிலவுலகில் இல்லாமல் முற்றுமாய் அற்றுப்போய்விட்டவை. இந்த அம்பர் கட்டிகள் பால்ட்டிக் கடற்கரைகளிலும், கடலடியிலும் கிடைக்கின்றன. சில சிறு அம்பர் கட்டிகள் மீனின் வயிற்றில் இருந்தும் எடுத்துள்ளனர்.  

இந்த அம்பர் கட்டிகளை துணியில் தேய்த்த பின், சிறு வைக்கோல் துண்டுகளை ஈர்ப்பதை கிரேக்க நாட்டில் உள்ள தாலஸ் (Thales) என்பவர் கி.மு 600 வாக்கில் கண்டுபிடித்தார். ஏறத்தாழ கி.மு. 300ல் வாழ்ந்த கிரேக்க மெய்யியல் அறிஞர் பிளேட்டோ அவர்கள் அம்பரின் இந்தப் பண்பைப் பற்றி குறித்துள்ளார். இந்த அம்பரை கிரேக்கத்தில் *எலெக்ட்ரான்* என்கின்றனர் (இதன் அடிப்படையில் இதனை இலத்தீனில் எலெக்ட்ரம் என்பர்). அம்பரை துணியில் தேய்ப்பதால், அவை மின்மப் பண்பு உருவாகின்றது (மின்மத் தன்மை அடைகின்றது).
# தேலேஸ்


**மிலேத்தசின் தேலேசு** (*Thales of Miletus*, , **தேலேசு** (*Thalēs*; , தேலிஸ்; கிமு 624 – அண். கிமு 546) என்பவர் அனத்தோலியாவில் மிலீட்டஸ் நகரைச் சேர்ந்த சாக்கிரட்டீசுக்கு முந்திய கிரேக்க மெய்யியலாளர் ஆவார். இவர் கிரேக்கத் தொன்மத்தின் ஏழு ஞானிகளுள் ஒருவராகக் கணிக்கப்படுகிறார். கிரேக்க மெய்யியலில் இவர் முதன்மையானவர் எனக் குறிப்பாக அரிசுட்டாட்டில் போன்றோர் கருதினர். கிரேக்கத் தன்னியல்பு பொருள்முதல் வாத மெய்யியற் பள்ளியைத் தொடங்கி வைத்தவரும் இவரே. இயற்கையின் தொன்முதல் நெறிமுறை ஆகவும் பொருண்மத்தின் தன்மையாகவும் நீரை இவர் கருதியதாக அரிசுட்டாட்டில் கூறுகிறார். எனவே இவர்தான் நிலவும் அனைத்துப் பண்டங்களுக்குமான அடிப்படையைப் புலன்களால் உணரமுடிந்த ஒற்றைப் புறநிலை நெறிமுறையால்முதலில் விளக்கியவராவார்.  

தேலேசு இயற்கை நிகழ்வுகளைத் தொன்மத்தைப் பயன்படுத்தாமல் விளக்கினார். பெரும்பாலும் பிற அனைத்துச் சாக்ரட்டீசுக்கு முந்திய மெய்யியலாருமே அறுதி பொருளையும் மாற்றத்தையும் உலக நிலவலையும் இவரைப் பின்பற்றித் தொன்மம் சாராமலே விளக்கினர். இந்த தொன்மம் தவிர்த்தல் போக்கு அறிவியல் புரட்சியை ஏற்படுத்தியது. இவர்தான் அனைத்துக்குமான பொது நெறிமுறையையும் கருதுகோள்களையும் உருவாக்கிப் பயன்படுத்தியவர். எனவே இவர் "அறிவியலின் தந்தை" எனவும் போற்றப்படுகிறார். என்றாலும் சிலர் இத்தகுதி தெமாக்கிரித்தசுக்கே பொருந்தும் என்கின்றனர்.  

பட்டைக்கூம்புகளின் உயரத்தையும் கடற்கரையில் இருந்து கப்பல் உள்ள தொலைவையும் கண்டறிய, இவர் கணிதவியலில் வடிவவியலைப் பயன்படுத்தினார். இவர்தான் முதலில் தேலேசுத் தேற்றத்தின் கிளைத்தேற்றங்களைக் கண்டறிய பகுப்புவழி பகுத்தறிதல் முறையைப் பயன்படுத்தினார். எனவே இவரே முதல் கணிதவியலாராக, ஏன், கணிதவியலின் கண்டுபிடிப்பாளராகவே கருதப்படுகிறார்.  

இவர் கிமு 585-84 இல் சூரிய ஒளிமறைப்பை முன்கணித்துள்ளார். ஆம்பர் என்னும் பொருளை துணியில் தேய்த்த பின் அது வைக்கோல் துண்டுகளை ஈர்க்கும் திறம் பெறுகின்றது என கண்டுபிடித்தார். அம்பரின் இப் பண்பைப் பற்றி கிமு 300களில் வாழ்ந்த பிளாட்டோ என்பாரும் குறித்துள்ளார். மின்சாரத்தின் அடிப்படைப் பண்புகளில் ஒன்றான மின் தன்மை இவ்வகைக் கண்டுபிடிப்பில் இருந்து தொடங்கியதாகக் கருதப்படுகின்றது.
# நல்ல சமாரியன் உவமை



**நல்ல சமாரியன்** கிறிஸ்தவ விவிலியத்தின் புதிய ஏற்பாட்டிலுள்ள ஒரு உவமையாகும். இயேசு கூறிய உவமையாக அறியப்படும் இந்த உவமை நான்கு நற்செய்திகளில் லூக்கா நற்செய்தியில் (லூக்கா 10:25-37) மட்டுமே காணப்படுகிறது. கடவுளின் சட்டத்தைக் கடைபிடிக்கும் வழி உண்மையான அன்பை வெளிப்படுத்துவதேயன்றி ஏட்டில் எழுதப்பட்டதை நிறைவேற்றுவது மட்டுமல்ல என்பது இவ்வுவமையின் அடிப்படைக் கருத்தாகும்.  

## பின்னணி

இயேசு இவ்வுவமையை கூறுவதற்கான பின்னணி இவ்வாறு கூறப்பட்டுள்ளது:  
<blockquote>இயேசு போதித்துக்கொண்டிருக்கும் போது, வழக்கறிஞர் ஒருவர் எழுந்து அவரைச் சோதிக்கும் நோக்குடன், *போதகரே, நிலைபேறுடைய வாழ்வைப் பெற நான் என்ன செய்ய வேண்டும்?* என்று கேட்டார்.  
அதற்கு இயேசு, *சட்ட நூலில் என்ன எழுதியிருக்கிறது? அதில் நீர் என்ன வாசிக்கின்றீர்?* என்று அவரிடம் கேட்டார்.  
அவர் மறுமொழியாக, *உன் முழு இதயத்தோடும், முழு உள்ளத்தோடும், முழு ஆற்றலோடும், முழு மனத்தோடும் உன் கடவுளாகிய ஆண்டவரிடம் அன்பு கூர்வாயாக. உன்மீது நீ அன்புகூர்வது போல் உனக்கு அடுத்திருப்பவர் மீதும் அன்பு கூர்வாயாக* என்று எழுதியுள்ளது" என்றார்.  

இயேசு, *சரியாகச் சொன்னீர் அப்படியே செய்வீர் நீவிர் வாழ்வீர்* என்றார்.  
அவர், தம்மை நேர்மையாளர் எனக் காட்ட விரும்பி, *எனக்கு அடுத்திருப்பவர் யார்?* என்று இயேசுவிடம் கேட்டார்.</blockquote>  
அதற்கு இயேசு மறுமொழியாகக் கூறிய உவமை நல்ல சமாரியன் உவமையாகும்.  

## உவமை

ஒருவர் எருசலேமிலிருந்து எரிக்கோவுக்குப் போகும்போது கள்வர் கையில் அகப்பட்டார். அவருடைய ஆடைகளைக் கள்வர்கள் உரிந்து கொண்டு, அவரை அடித்துக் குற்றுயிராக விட்டுப் போனார்கள். தற்செயலாய் அவ்வழியே வந்த சமயகுரு ஒருவர் குற்றுயிராகக் கிடந்தவரைக் கண்டும் மறுபக்கமாக விலகிச் சென்றார். அவ்வாறே லேவியர் ஒருவரும் அவ்விடத்துக்கு வந்து குற்றுயிராகக் கிடந்தவரைக் கண்டும் மறுபக்கமாய் விலகிச் சென்றார்.  

ஆனால் அவ்வழியே பயணம் செய்துகொண்டிருந்த சமாரியர் ஒருவர் அருகில் வந்து அவரைக் கண்டபோது அவர்மீது பரிவு கொண்டார். விழுந்துகிடந்தவரை அணுகி, காயங்களில் திராட்சை மதுவும் எண்ணெயும் வார்த்து, அவற்றைக் கட்டி, தாம் பயணம் செய்த விலங்கின் மீது ஏற்றி, ஒரு சாவடிக்குக் கொண்டுபோய் அவரைக் கவனித்துக் கொண்டார். மறுநாள் இருதெனாரியத்தை (நாணயம்) எடுத்து, சாவடிப் பொறுப்பாளரிடம் கொடுத்து, "இவரைக் கவனித்துக் கொள்ளும் இதற்கு மேல் செலவானால் நான் திரும்பி வரும்போது உமக்குத் தருவேன்" என்றார்.  

## கருத்து

பரிவு, அன்பு என்பனவேயன்றி ஒருவனது சட்ட அறிவோ பதவியோ நிலைபேறுடைய வாழ்வை அளிக்காது என்பது முக்கிய கருத்தாகும். அக்காலத்தில் யூதர் சமாரியரைத் தாழ்ந்த வகுப்பினராக நடத்தினர். இயேசு இங்கு சமாரியனை எடுத்துக்காட்டாகப் பயன்படுத்தியது எல்லோரும் சமன் என்ற கருத்தையும் வலியுறுத்துகிறது. இன்று பண்பாடுகளுக்கு ஏற்றபடி சமாரியனின் கதாபாத்திரம் பலவாறாக உருவகப்படுத்தப்படுகின்றது.
# கனடாவின் சமூக அமைப்பு

**கனடாவின் சமூக அமைப்பு** கட்டமைப்பை நோக்கினால், ஆங்கிலேயர்களே (ஐக்கிய இராச்சியத்தில் இருந்து வந்தவர்கள்) பணவசதி, அரசியல் அதிகாரம், சமூக முன்னுரிமை கொண்டவர்களாக விளங்குகின்றார்கள். அவர்களுக்கு அடுத்து, பிற ஐரோப்பியர்களும், யூதமக்களும் விளங்குகின்றார்கள்.  

கனடாவிற்கு குடியேறிய ஆங்கிலேயர்களில் குறிப்பிடத்தக்க விழுக்காட்டினர், அமெரிக்கர்களை போலன்றி இங்கிலாந்துக்கு சார்பானவர்கள் (Loyalists) என்பது குறிப்பிடத்தக்கது. இவர்கள், இங்கிலாந்து சமூக கட்டமைப்பின் மேல்வர்க்கம் எனலாம். மேலும், அமெரிக்கப் புரட்சியின் போது இங்கிலாந்துக்கு சார்பானோர் இங்கு வந்து குடியேறினர்.  

தனியார் கல்விக்கூடங்கள், அரசு, வர்த்தகங்கள் மற்றும் ஊடகங்களை தங்கள் ஆளுமைக்குள் உட்படுத்துவதன் மூலம் அதிகார வர்க்கத்தினர் தங்களை நிலை நிறுத்திக் கொள்கின்றார்கள். மிகச் சிறிய எண்ணிக்கையான குடும்பங்களே கனடாவின் பெரும்பான்மையான செல்வத்தை கொண்டிருக்கின்றார்கள். மேலும், கனடிய சமூகத்தில் இருக்கும் ஏற்றத்தாழ்வு அமெரிக்காவில் இருக்கும் ஏற்றத்தாழ்வை விட பெரியது என்பதும் குறிப்பிடத்தக்கது.  

பொதுவாக, கனடாவிற்கு புதிதாக குடிவரும் சமூகம் அடிமட்ட பொருளாதார அடுக்கமைவில் இடம் வகிக்கும். நாளடைவில் பெரும்பாலானோர் பொது நீரோட்டத்தில் இணைவதற்கு வாய்ப்புகள் பல உண்டு. எனினும் சில சமூகங்கள் இதற்கு விதிவிலக்காக அமைவதும் உண்டு.  

கனேடிய தொல்குடிகள் மிகவும் பின் தங்கிய சமூகங்களில் ஒன்று. தொல்குடிகள், ஐரோப்பியர் வருகையால் மிகவும் பாதிக்கப்பட்டு சுரண்டப்பட்டவர்கள் ஆவார்கள். இவர்களுக்கு தற்போது பல சிறப்புச் சலுகைகள், உரிமைகள் இருந்தாலும் இவர்கள் இன்னும் ஒரு பின் தங்கிய நிலையிலேயே இருக்கின்றார்கள்.